

**O R D I N nr. …….. din ……………**

**pentru aprobarea formei și conținutului documentului**

***Confirmarea conformității - Partea a II-a a SEEMP*, prevăzut în anexa VI la MARPOL**

Ministrul transporturilor,

Văzând Referatul Direcţiei Transport Naval nr. 43023/2176 din 09.11.2018 privind aprobarea formei și conținutului documentului *Confirmarea conformității - Partea a II-a a SEEMP*, prevăzut în anexa VI la MARPOL,

Având în vedere prevederile regulii 5 paragraful 4.5 din anexa VI la MARPOL, implementată prin *Ordinul ministrului transporturilor nr. 975/2018 privind publicarea acceptării amendamentelor la anexa Protocolului din 1997 privind amendarea Convenţiei internaţionale din 1973 pentru prevenirea poluării de către nave, aşa cum a fost modificată prin Protocolul din 1978 referitor la aceasta - Amendamente la anexa VI la MARPOL - (Sistemul de colectare a datelor pentru consumul de combustibil al navelor), adoptate de Organizaţia Maritimă Internaţională prin Rezoluţia MEPC.278(70) a Comitetului pentru protecţia mediului marin din 28 octombrie 2016*,

Luând în considerare *Liniile directoare din 2016 pentru elaborarea planului de management al randamentului energetic al navei (SEEMP)* adoptate Organizaţia Maritimă Internaţională prin Rezoluția MEPC.282(70), implementate prin *Ordinul ministrului transporturilor nr. 181/2015 pentru publicarea unor linii directoare necesare punerii în aplicare a anexei VI la MARPOL, adoptate de Organizația Maritimă Internațională prin rezoluții ale Comitetului pentru protecția mediului marin, cu modificările și completările ulterioare,*

Ținând cont de prevederile circularei MEPC.1/Circ.876 din 16 aprilie 2018 - *Exemplu de model pentru confirmarea conformității, transmiterea din timp a Părții a II-a a SEEMP referitoare la Planul de colectare a datelor privind consumul de combustibil lichid al navei și verificarea ei la timp în conformitate cu regula 5.4.5 din anexa VI la MARPOL*, emise de Organizaţia Maritimă Internaţională,

În temeiul prevederilor art. 4 alin. (1) din *Ordonanța Guvernului nr. 42/1997 privind transportul maritim și pe căile navigabile interioare*, republicată, cu modificările și completările ulterioare, precum și ale art. 2 pct. 20 și ale art. 5 alin. (4) din *Hotărârea Guvernului nr. 21/2015 privind organizarea şi funcţionarea Ministerului Transporturilor*,cu modificările şi completările ulterioare,

Emite prezentul

**ORDIN:**

**Art. 1.** – Se aprobă forma și conținutul documentului pentru confirmarea conformității Părții a II-a a *Planului de management al randamentului energetic al navei – SEEMP*, referitoare la *Planul de colectare a datelor privind consumul de combustibil lichid al navei*, cu regula 22 paragraful 2 din anexa VI la Convenţia internaţională din 1973 pentru prevenirea poluării de către nave, aşa cum a fost modificată prin Protocolul din 1978 referitor la aceasta şi aşa cum a fost amendată prin Protocolul din 1997, eliberat navelor maritime care arborează pavilionul român, prevăzute în anexa care face parte integrantă din prezentul ordin.

**Art. 2.** – Autoritatea Navală Română sau organizațiile recunoscute autorizate conform dispozițiilor Ordinului ministrului transporturilor şi infrastructurii nr. 249/2011privind inspecţia, supravegherea tehnică şi certificarea navelor maritime care arborează pavilionul român şi efectuează voiajuri internaţionale, cu modificările ulterioare, vor duce la îndeplinire prevederile prezentului ordin.

**Art. 3.** – Prezentul ordin se publică în Monitorul Oficial al României, Partea I.

**MINISTRUL TRANSPORTURILOR**

**Răzvan Alexandru CUC**

|  |  |  |  |  |
| --- | --- | --- | --- | --- |
| **SECRETAR DE STAT**  **Ionel MINEA** | | | | |
| **SECRETAR GENERAL**  **Elena PETRAȘCU** | | | | |
| **NUME PRENUME** | **FUNCȚIA PUBLICĂ** | **SEMNĂTURA** | **DATA** | **NR. ÎNREGISTRARE** |
| **Direcția Avizare** | | | | |
| Tudor BIACIU | Director |  |  |  |
| **Direcția Afaceri Europene și Relații Internaționale** | | | | |
| Adela MIHUȚ | Director |  |  |  |
| **Direcția Transport Naval** | | | | |
| Gabriela MURGEANU | Director |  |  |  |